เรื่องร้องเรียน (จราจร,ถนน,ร้องเรียน,ความปลอดภัย,สอบถาม,ป้าย,เสนอแนะ) วันที่ 2023-07-27 04:52:21 — แขวงบางโพงพาง เขตยานนาวา กรุงเทพมหานคร
รบกวนสอบถามเรื่องการเดินรถในซอยพระราม 3 29 ที่เป็นเส้นทางลัดไปยังสาธุประดิษฐุ์หน่อยค่ะ ว่าซอยนั้นเป็นซอยที่เดินรถทางเดียวหรือไม่ค่ะ เนื่องจากเมื่อวานวันที่ 26 ก.ค ช่วงเวลาประมาณ 6 โมงเย็น ถนนพระราม 3 รถติดมากเพราะมีอุบัติเหตุตรงถนนพระราม 3 จึงได้เลี้ยวซ้ายเข้าซอยประดู่ 1 จากถนนรัชดาภิเษก และจะตรงเข้าซอยพระราม 3 29 เพื่อลัดไปออกถนนพระราม3 ตามที่กูเกิ้ลแมพแนะนำ แต่เมื่อต้องการตรงเข้าซอยพระราม 3 29 ปรากฏว่าเหลือช่องทางการเดินรถเพียงแค่ทางเดียวคือทางที่มาจากปากซอยถนนพระราม 3 และเลนถนนอีกด้านก็เต็มไปด้วยรถจอดอยู่เต็มข้างทาง คนที่สวนมาก็ยืนยันว่าซอยนี้เป็นการเดินรถทางเดียว คือทางที่มาจากปากซอยถนนพระราม 3 จึงทำให้เราไม่สามารถไปต่อได้และต้องเข้าไปกลับรถในโรงงานด้านขวามือ นอกจากรถเราแล้วยังมีรถตามหลังมาจำนวนมาก คาดว่าน่าจะเป็นเพราะการนำทางจากกูเกิ้ลแมพเช่นเดียวกัน ทำให้การจราจรตรงนั้นติดขัดเป็นอย่างมาก และส่งผลกระทบต่อเนื่องเป็นทางยาว
จึงอยากสอบถามว่า สรุปแล้วซอยพระราม 3 29 หรือไม่คะ ? ถ้าหากไม่ใช่รบกวนแก้ไขเรื่องรถที่จอดอีกอยู่เลนจนไม่สามารถเดินรถสวนกันได้ และประชาชนก็เข้าใจว่าเป็นการเดินรถทางเดียว แต่ถ้าหากซอยนั้นเป็นการเดินรถทางเดียวจริง อยากให้มีป้ายที่ทำให้เห็นได้ชัดเจน เพื่อความเข้าใจตรงกัน และจะดีมากถ้าหากสามารถประสานงานกับกูเกิ้ลแมพให้อัพเดตการเดินรถของซอยดังกล่าวเพื่อไม่ให้กูเกิ้ลแมพแนะนำในซอยนั้นอีก
รบกวนด้วยค่ะไม่แน่ใจว่าความรับผิดชอบในส่วนนี้เป็นความรับผิดชอบของ ส.ก หรือ ส.ส เขต แต่ก็ได้แจ้งเรื่องนี้ถึงทั้งสองฝั่ง จึงอยากรบกวนให้ตรวจสอบให้ด้วยค่ะ ขอบคุณมากค่ะ